На основу члана 20. Закона о локалној самоуправи (''Службени гласник РС“, број 129/2007, 83/2014-др. закон и 101/2016-др. закон) и члана 21 и 37 Статута града Ниша (''Службени лист града Ниша'', број 88/2008 и 143/2016),

 Скупштина града Ниша, на седници од \_\_\_\_\_\_\_\_\_\_\_.године, донела је

 **ОДЛУКУ**

 О УСВАЈАЊУ ЛОКАЛНОГ АКЦИОНОГ ПЛАНА ЗА УНАПРЕЂЕЊЕ ПОЛОЖАЈА РОМА НА ТЕРИТОРИЈИ ГРАДА НИША

**Члан 1.**

Усваја се Акциони план за унапређење положаја Рома на територији Града Ниша ( у даљем тексту: Акциони план).

Текст Акционог плана је саставни део ове Одлуке.

**Члан 2**

Под Акционим планом у смислу ове Одлуке подразумева се преглед конкретних програма, пројеката и активности са дефинисаним носиоцима активности, потенцијалним изворима финансирања, планираним временом реализације, проистеклих из идентификованих потреба, укључујући и оне који нису директно зависни од активности локалне самоуправе, али представљају интерес локалне заједнице.

  **Члан 3**

За праћење реализације Акционог плана задужује се Комисија за социјална питања уз подршку Секретаријата за дечију и социјалну заштиту и Канцеларије за локални економски развој и пројекте.

**Члан 4.**

Одлуку објавити у ''Службном листу Града Ниша''.

Број \_\_\_\_\_\_\_\_\_\_\_\_\_\_

У Нишу, \_\_\_\_\_\_ 2017. године

СКУПШТИНА ГРАДА НИША

**ПРЕДСЕДНИК**

 Мр Раде Рајковић